Nastopili so na številnih večjih glasbenih festivalih (npr. Schengenfest 2010 in 2015, Colapis Rock Fest 2011, Punk Rock Holiday 1.2 in 2014, Piše se leto 2012, Overjam 2013, Orto fest 2014, Pivo in cvetje 2014, Urbano dejanje 2015). 2013 so zaigrali na odru Vala 202 na evropskem prvenstvu v košarki v ljubljanskih Stožicah. Bili so gostje ali pa predskupina na koncertih Less Than Jake (2008, Gala Hala), Go Betty Go (2008, Orto bar), Hladnega piva (2011, Monvi Rock Summer), Elvis Jackson (2011, Oktober je dober; 2015, Kino Šiška), S.A.R.S., Prifarskih muzikantov (2013, Cankarjev dom), Manuja Chaa (2015, Koper).